**Depărtare**

*AlinD*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cât de departe ești, mândră minune,

Și câtă lume azi se pune între noi,

Inelul a săpat frenetic o genune

Iar gândul către el, aduce ploi.

Cât de pierdută te mai simt în mine,

Ca o himeră, ce se risipește-n zori,

Oare mai știi de mine sau de tine

Și, oare-ți mai amintești, de câte ori?

Să fie kilometri, noduri, leghe,

Doar unități ce nu pot măsura,

Distanța presărată între inimi,

Și nici cât este, pân' la gura ta.

Mă minte noaptea că te voi citi în stele,

Mă minte ziua că te voi găsi în nori,

Dar nicăieri nu mai găsesc privirii mele,

Odihna omului, ce a iubit un om.